As jy van moord droom deur Deborah Steinmair: Wat gebeur as ’n kind wat ontvoer is 20 jaar later terugkom? | The Reading List
As jy van moord droom deur Deborah Steinmair: Wat gebeur as ’n kind wat ontvoer is 20 jaar later terugkom?
Daar is heelwat boeke oor kinders wat verdwyn, maar min oor ’n beskadigde kind wat terugkom.
Deborah Steinmair se jongste verhoudingsriller As jy van moord droom het pas op LAPA se rakke verskyn, en vind oorsprong in die storie van Gert van Rooyen en Joey Haarhoff.
Wat maak ’n ma as haar sesjarige kind ontvoer word en 20 jaar later weer verskyn?
Erin is nie ’n emosionele mens nie, haar greep op die werklikheid is glibberig en sy praat self moeilik oor haar gevoelens. Erin is obsessief oor die man wat haar verlaat het en die jeugvriend wat steeds na haar hunker. Hoe gemaak met die kuiken wat onder haar vlerk uit gesteel is, wat deur vreemdelinge hanteer is sodat sy haar reuk nie meer eien nie, wat grootgeword en tuisgekom het om te broei?
As jy van moord droom, voel dit dikwels asof jy in ’n parallelle werklikheid gemoor het uit woede; jy word met ’n knaende skuldgevoel wakker en wonder waartoe jy regtig in staat is.
As jy van moord droom is ’n boeiende analise van die dinamika tussen ma en dogter. Die groeiende verhouding tussen Erin en Maryna is ontroerend.
Deborah Steinmair is ’n webwewer sonder werf. Sy verhuis so gereeld dat sy op haar selfoon moet kyk vir die naaste Voda-toring om te onthou waar sy woon. Sy makeer nog steeds die pas en vele meer. Sy het die lewe geskenk aan twee dogters en ’n digbundel. Sy is vrygewig met haar verregaande opinies en teorieë. Sy het ‘n ding oor golwe, is ‘n kliptomaan (veral groot, ronde klippe met sproete), ’n kompulsiewe leser, en verslaaf aan rekenaar-Scrabble. Haar boek Marike se laaste dans was die wenner van die Jan Rabie Rapport-prys vir ’n debuutwerk 2011. Haar spanningsroman Poppekas het in 2012 verskyn.
Categories Africa Afrikaans Fiction South Africa
Tags Afrikaans As jy van moord droom Deborah Steinmair LAPA LAPA Uitgewers New books New releases
Pan Macmillan SA is calling for commercial fiction submissions
Watch Mubanga Kalimamukwento in conversation with Rémy Ngamije for the Afrolit Sans Frontières virtual literary festival
Elephants: Birth, Death and Family in the Lives of the Giants – a lyrically written account of several years of research by Hannah Mumby
Kevin Kwan, the iconic author of the bestselling phenomenon Crazy Rich Asians, returns with the first novel in his new Cities trilogy
Graffiti-aanlynkuier met Sophia Kapp: Die skrywer gesels met Heino du Plessis oor haar jongste boek, Kanaän (2 Junie)
Join Karina M Szczurek at Kalk Bay Books for the launch of The Fifth Mrs Brink